BASES DE LA CONVOCATÒRIA DE SELECCIÓ D'ESTUDIANTS PER A PROGRAMES DE DOBLE GRAU INTERNACIONAL DE LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT DURANT EL CURS ACADÈMIC 2022/23 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/21579)
  + [Valencià](/va/acuerdo/21719)






Selector de idioma

Leer

* [Español](/es/acuerdo/21184)
* [Valencià](/va/acuerdo/21648)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DE SELECCIÓ D'ESTUDIANTS PER A PROGRAMES DE DOBLE GRAU INTERNACIONAL DE LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT DURANT EL CURS ACADÈMIC 2022/23[Butlletí Oficial Universitat d'Alacant](/ca/Publicacion)
========================================================================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DE SELECCIÓ D'ESTUDIANTS PER A PROGRAMES DE DOBLE GRAU INTERNACIONAL DE LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT DURANT EL CURS ACADÈMIC 2022/23

Data d'aprovació
:   01/02/2022

Data de publicació
:   04/02/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/21825)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/21788)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/21952)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DE SELECCIÓ D'ESTUDIANTS PER A PROGRAMES DE DOBLE GRAU INTERNACIONAL DE LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT DURANT EL CURS ACADÈMIC 2022/23&url=https://www.boua.ua.es/va/acuerdo/21102)

**Títol:** BASES DE LA CONVOCATÒRIA DE SELECCIÓ D'ESTUDIANTS PER A PROGRAMES DE DOBLE GRAU INTERNACIONAL DE LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT DURANT EL CURS ACADÈMIC 2022/23

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 1 de febrer de 2022

BASES DE LA CONVOCATÒRIA DE SELECCIÓ D'ESTUDIANTS PER A PROGRAMES DE DOBLE GRAU INTERNACIONAL DE LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT DURANT EL CURS ACADÈMIC 2022/23

1. Objecte

L'objectiu d'aquesta convocatòria és seleccionar estudiants de la Facultat de Ciències Econòmiques i Empresarials de la Universitat d'Alacant per a l'obtenció de manera simultània de dues titulacions, així com la concessió d'ajudes econòmiques per a donar suport a la realització d'aquestes mobilitats, conforme als termes i requisits establits en els convenis de doble grau signats amb les següents universitats:

* Universidade do Val do Itajaí, UNIVALI (el Brasil), per a l'alumnat del grau en Publicitat i Relacions Públiques.
* University of North Florida (els EUA), per a l'alumnat del grau en Administració i Direcció d'Empreses (ADE), doble grau en Turisme i Administració i Direcció d'Empreses (TADE) i doble grau en Enginyeria Informàtica i Administració i Direcció d'Empreses (I2ADE).
* Northwestern State University (els EUA), per a l'alumnat del grau en Administració i Direcció d'Empreses (ADE), doble grau en Turisme i Administració i Direcció d'Empreses (TADE) i doble grau en Enginyeria Informàtica i Administració i Direcció d'Empreses (I2ADE).

2. Criteris de valoració

La selecció es resoldrà d'acord amb la valoració dels mèrits acreditats, atesos els criteris de valoració que es detallen a continuació:

a) Expedient acadèmic (màxim 10 punts):

Nota mitjana de l'expedient acadèmic (per a l'alumnat de TADE i I2ADE es consideraran únicament les assignatures d'ADE).

b) Experiència internacional (màxim 3 punts):

Es valorarà haver sigut estudiant d'intercanvi o haver cursat part dels estudis a l'estranger (mig punt per cada semestre de mobilitat duta a terme).

c) Coneixement de l'idioma anglès (màxim 3 punts) ?només per a l'alumnat que opta a places als EUA

L'alumnat haurà de posseir un nivell mínim B2 d'anglès, que s'acreditarà a través dels següents certificats: TOEFL (Paper-based 500; computer-based 173; internet-based 61), IELTS (5.5 mínim) o Cambridge English Language Assessment (First Certificate).

Es valorarà l'acreditació de nivells superiors d'anglès amb la següent puntuació:

Nivell C1......................... 2 punts.

Nivell C2......................... 3 punts.

El nivell d'idiomes C1 i C2 s'acreditarà seguint el que s'estableix en la Normativa de la UA per a l'acreditació interna de competències lingüístiques en valencià i llengües estrangeres, que es pot trobar en la pàgina web del Servei de Llengües ([Pla d'Acreditació Lingüística](https://sri.ua.es/va/movilidad/normativa.html)). Així, cada estudiant haurà de justificar el requisit lingüístic de la UA mitjançant la presentació d'un document oficial que acredite el nivell d'idioma.

d)  Carta de motivació (en castellà per a les places al Brasil i en anglès per a les places als EUA) i entrevista personal (màxim 4 punts).

3. Comissió de valoració

Les sol·licituds seran avaluades per una Comissió de Valoració formada per:

- President: Antonio Fuster Olivares, coordinador de Mobilitat Internacional de la Facultat de Ciències Econòmiques i Empresarials

- Vocal: Óscar Santacreu Fernández, vicedegà de Sociologia i Mobilitat Nacional de la  Facultat de Ciències Econòmiques i Empresarials

- Secretària: Macarena Orgilés Amorós, especialista tècnic de la Facultat de Ciències Econòmiques i Empresarials

4. Presentació de sol·licituds i documentació a aportar

Les sol·licituds es formalitzaran a través del [formulari electrònic](https://cvnet.cpd.ua.es/uaCuestionarios/acceso/preguntas.aspx?idcuestionario=9169&idioma=ca) publicat en la [pàgina web de la Facultat de Ciències Econòmiques i Empresarials](https://economicas.ua.es/va/vrim/estudiants-enviats/estudiants-ua.html), havent d'adjuntar carta de motivació i fotocòpia dels documents que justifiquen els mèrits al·legats, que no obren en poder la Universitat d'Alacant.

S'obriran dos terminis de sol·licitud:

-  El primer serà del 7 al 25 de febrer a les 24.00 hores

- El segon serà del 2 al 13 de maig a les 24.00 hores, si es produïren  vacants que no es cobrisquen amb la llista d'espera del primer termini de sol·licitud

Podran quedar places vacants si no hi ha suficients sol·licituds que complisquen els requisits per a obtenir la condició de beneficiari/a.

5. Publicacions i resolució

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça de la [pàgina web de la Facultat de Ciències Econòmiques i Empresarials](https://economicas.ua.es/va/vrim/estudiants-enviats/estudiants-ua.html), substituint la notificació a les persones interessades i produint els mateixos efectes.

En aquesta mateixa direcció es troba la resta d'informació general referent a la convocatòria, l'accés a tota la normativa i legislació esmentada en aquesta.

6. Obligacions de l'alumnat seleccionat

a) Matricular-se en la Universitat d'Alacant i en la universitat d'acolliment dels crèdits mínims exigits durant el curs acadèmic en què desenvolupe el seu programa de doble grau.

b) Cursar el període d'estudis establit, assistint a les sessions d'orientació obligatòries fixades per cada universitat.

c) Comunicar a la Facultat de Ciències Econòmiques i Empresarials de la Universitat d'Alacant qualsevol canvi que es produïsca respecte a la sol·licitud inicial (renúncia, calendari de realització, modificació del pla d'estudis).

d) Lliurar en la Facultat de Ciències Econòmiques i Empresarials de la Universitat d'Alacant els documents que es requerisquen.

e) Responsabilitzar-se de procurar la cobertura d'assegurança a l'efecte de malaltia, accident i repatriació.

f) Obtenir el visat d'estudis amb validesa durant tot el període d'estudis, així com qualsevol altre document necessari per a estudiar en la institució d'acolliment.

g) Responsabilitzar-se de la cerca i localització d'allotjament i els tràmits seguits per a la inscripció en la universitat d'acolliment. La Facultat de Ciències Econòmiques i Empresarials de la Universitat d'Alacant orientarà a l'estudiant sobre aquest tema.

h) Mantenir-se sempre localitzable a través de l'adreça de correu electrònic institucional de la Universitat d'Alacant, de manera que siga possible una comunicació fluida i ràpida amb la Facultat de Ciències Econòmiques i Empresarials.

i) Acceptar totes les condicions del programa d'intercanvi.

j) Inscriure's en el Registre de Viatgers del Ministeri d'Afers exteriors, Unió Europea i Cooperació i consultar periòdicament les seues recomanacions de viatge específiques per al país on es realitzarà la mobilitat. En cas de situacions excepcionals al país de destinació seguir en tot moment les indicacions de l'Ambaixada corresponent, així com de la universitat d'acolliment, i comunicar la seua situació a la Facultat de Ciències Econòmiques i Empresarials (+34 965.90.9406, [tcktijkiivapv.fyb@ox.eq](mailto:sobewvdnhitsj.afl@ty.xs)).

k) Responsabilitzar-se amb els següents termes, que haurà de complir en el moment de dur a terme la mobilitat:

- Que no iniciarà el viatge si es troba amb la simptomatologia pròpia de la COVID-19 (tos, febre, dificultat per a respirar, etc.).

- Que complirà amb la normativa establida tant pel Ministeri de Sanitat com pel Ministeri d'Universitats i altra normativa d'aplicació relativa a les normes de salut i higiene, així com als protocols establits per la UA en el marc dels plans de prevenció (Instrucció de Prevenció de Riscos Laborals IPRL-26).

- Que complirà amb la normativa establida pel govern del país de destinació relativa a l'evolució de la situació sanitària en aquest país que implique possibles quarantenes o confinament.

7. Dotació Econòmica i Calendari de Pagaments

7.1. Taxes acadèmiques

L'alumnat seleccionat per a la University of North Florida (els EUA) i la Universidade do Val do Itajaí, UNIVALI (el Brasil) no haurà d'abonar cap quantitat en concepte de cost acadèmic en la universitat de destinació.

Per a l'actual convocatòria, i a fi de complir les estipulacions establides en el conveni quant a l'equilibri en la xifra d'estudiants de totes dues institucions que participen de l'intercanvi, l'alumnat que siga seleccionat per al programa de doble grau amb la Northwestern State University (els EUA) únicament podrà optar a les places d'intercanvi abonant les taxes acadèmiques que corresponen a un curs acadèmic complet en aquesta universitat. La quantia aproximada relativa a aquestes taxes se situa entorn dels 12.000 dòlars estatunidencs (USD) per a un curs acadèmic complet. La quantia definitiva dependrà de les taxes que s'establisquen per al curs acadèmic 2022-2023 per part de la Northwestern State University (els EUA).

En el cas de l'alumnat seleccionat per al programa de doble grau amb la University of North Florida (els EUA) l'ajuda econòmica correspon únicament al curs acadèmic 2022-2023 mentre que aquest programa contempla la realització de dos cursos acadèmics complets en aquesta universitat. Donat el caràcter anual de les ajudes i la seua dependència respecte del pressupost anual de la Universitat d'Alacant, l'alumnat seleccionat haurà de realitzar, de nou, la seua sol·licitud per a aquest doble grau per al curs 2023-2024 tenint prioritat en la concessió de les ajudes.

7.2. Quantia de les ajudes

La dotació de les places d'intercanvi és la següent:

- Les places amb destinació al Brasil estan dotades econòmicament amb 550 euros per mes d'estada, fins a un màxim de 5.500 euros per estudiant.

- Les places amb destinació als EUA estan dotades econòmicament amb 650 euros per mes d'estada, fins a un màxim de 6.500 euros per estudiant.

Addicionalment, cada estudiant seleccionat rebrà una ajuda de 250 euros, una vegada s'haja finalitzat l'intercanvi. A més, l'alumnat que haja gaudit d'una beca del Ministeri d'Educació i Formació Professional durant el curs 2021-22 rebrà 200 euros per mes d'estada.

Si l'estudiant renunciara a la plaça injustificadament haurà de retornar l'import íntegre de l'ajuda econòmica.

7.3. Dotació pressupostària

La dotació màxima per a aquesta convocatòria és de 50.500 euros i es troba consignada en les aplicacions del concepte 4M del pressupost del Vicerectorat de Relacions Internacionals i Cooperació per al Desenvolupament i la Facultat de Ciències Econòmiques i Empresarials.

L'ajuda serà finançada pel Vicerectorat de Relacions Internacionals i, de manera parcial, per la Facultat de Ciències Econòmiques i Empresarials en funció de la disponibilitat de liquiditat dins del pressupost anual d'aquest centre.

El pagament d'aquesta dotació està supeditat a la disponibilitat de liquiditat de la Universitat d'Alacant, i s'executarà amb càrrec a les claus pressupostàries de la Facultat: 91255Z2877 i del SRI: 51604M0002.

7.4 Disposicions generals

La subvenció assignada a cada estudiant s'ajustarà al que es disposa en la Llei 38/2003 de 17 de novembre, General de Subvencions, a les regulacions, requisits i termes establits per les normes de funcionament intern de la Universitat d'Alacant i al que aquesta convocatòria estableix.

7.5 Justificació i calendari de pagaments

- La recepció de les ajudes econòmiques es realitzarà en dos pagaments durant el curs acadèmic 2022-23.

- La quantia del primer pagament correspon als tres primers mesos d'estada. La Facultat de CC. Econòmiques i Empresarials durà a terme d'ofici el primer pagament, previsiblement en els mesos de novembre-desembre de 2022.

· Per a rebre el primer pagament de l'ajuda econòmica és imprescindible haver enviat a la Secretaria de la Facultat de CC. Econòmiques i Empresarials, mitjançant el formulari ["Contacta amb Secretaria"](https://economicas.ua.es/va/tramits-i-consultes/sol-licitud-informacio-consultes-i-peticions.html) dirigit a l'àrea de relacions internacionals, la següent documentació:

- Proposta de l'Acord d'Aprenentatge signada pel coordinador.

- Document de Confirmació d'Estada, segellament i amb la data d'incorporació en la institució d'acolliment.

- Dades bancàries a través del document que es facilitarà a l'estudiant per al seu emplenament.

- El segon pagament de l'ajuda econòmica inclourà l'import de les mensualitats pendents per cobrar, respecte al nombre real de mesos, segons les dates indicades en la Confirmació d'Estada, així com l'ajuda lineal establida en la convocatòria. Es tramitarà d'ofici en els mesos de juny-juliol de 2023.

· Per a rebre el segon i últim pagament, de l'ajuda econòmica, es requereix la justificació de la destinació dels fons percebuts. Per a això és imprescindible enviar a la Secretaria de la Facultat de CC. Econòmiques i Empresarials, mitjançant el formulari ["Contacta amb Secretaria"](https://economicas.ua.es/va/tramits-i-consultes/sol-licitud-informacio-consultes-i-peticions.html) dirigit a l'àrea de relacions internacionals, la següent documentació, abans del 31 de juliol de 2023:

- Document de Confirmació d'Estada, amb la data d'arribada i eixida de la institució estrangera i segellat per aquesta.

- Acord d'Aprenentatge definitiu (que contemple les modificacions, en el seu cas), signat per l'estudiant, el Coordinador de Mobilitat de la Facultat de Ciències Econòmiques i Empresarials i el coordinador de la universitat d'acolliment.

En cas d'incompliment d'alguna d'aquestes obligacions, es podrà exigir a l'estudiant el reembossament total o parcial de l'ajuda econòmica atorgada.

7.6. Mesures específiques de justificació de despeses davant la COVID-19

De manera anàloga a les regles de finançament del Programa Erasmus+, tal com consta en la "Implementació de mesures específiques respecte a la gestió del Programa Erasmus+ a conseqüència de la COVID-19" (publicades per SEPIE el 13 de juliol de 2020), no serà possible cobrir les despeses de viatge i/o allotjament en els quals s'haguera incorregut, si finalment el viatge a les universitats de destinació no tinguera lloc, llevat que s'invoque a algun cas de força major justificat.

Només es podrà considerar causa de força major aquells casos en els quals en el transcurs de la mobilitat es produïsca un canvi en l'evolució de la pandèmia que implique canvis sobrevinguts en la mobilitat respecte a com estava concebuda inicialment (p. ex. prohibició d'entrada al país de destinació).

Donada la crisi sanitària mundial, es recomana no incórrer en despeses fins que la possibilitat de viatjar a destinació estiga confirmada, per la situació de la pandèmia, tant a Espanya com al país de destinació en el moment de realitzar la mobilitat. Per això, és aconsellable no reservar viatges i allotjament fins al mateix moment de realitzar la mobilitat.

8. Situacions derivades de la crisi sanitària per la covid-19

A l'alumnat seleccionat se li recomanarà que consulten, de manera periòdica, les recomanacions de viatge específiques per als Estats Units i el Brasil que poden consultar-se en la pàgina web del Ministeri d'Afers exteriors, Unió Europea i Cooperació. Es recomanarà, al seu torn, la consulta de les pàgines web de les Ambaixades a Espanya dels Estats Units i el Brasil per a conèixer la situació sanitària en aquests països i els possibles requisits i obligacions que s'establisquen per a l'entrada en aquests països. A més, hauran de tenir-se en compte les recomanacions, requisits i/o obligacions que existisquen per al retorn a Espanya i que poden consultar-se en la pàgina web del Ministeri o en les pàgines web de les ambaixades d'Espanya als països de destinació.

En aquest sentit, la possibilitat que l'alumnat seleccionat puga realitzar els seus estudis de doble grau en les institucions sòcies dependrà de la situació sanitària específica de cada país. En el moment de realitzar el desplaçament haurà de complir-se amb la normativa vigent establida pel govern del país de destinació en relació amb l'establiment de possibles quarantenes, confinament o el lliurament de certificats de proves tipus PCR o similars a l'arribada al país de destinació.

8.1 Cancel·lació de la mobilitat a causa del covid-19

Si, abans del desplaçament al país de destinació, les universitats sòcies comunicaren que la modalitat de docència fóra completament online, a causa de la situació de la pandèmia o una altra circumstància, la mobilitat es cancel·larà d'ofici per part de la Facultat de Ciències Econòmiques i Empresarials. En cas que aquest fet es produïra una vegada iniciada la mobilitat i el curs acadèmic en la universitat de destinació, l'estudiant podrà triar romandre en destinació o tornar a Espanya per a continuar els seus estudis de manera online ateses les instruccions que reba per part dels responsables acadèmics de les universitats sòcies.

9. Places oferides i requisits

9.1 Doble grau internacional amb Universidade do Val do Itajaí, UNIVALI (el Brasil).

L'objectiu d'aquesta convocatòria és seleccionar dos estudiants del grau en Publicitat i Relacions Públiques de la Facultat de Ciències Econòmiques i Empresarials de la Universitat d'Alacant per a gaudir un curs acadèmic complet en la   [Universidade do Val do Itajaí, UNIVALI](https://www.univali.br/) (el Brasil), amb la qual existeix un [conveni de doble grau](https://economicas.ua.es/va/vrim/estudiants-enviats/doble-grau/univali/doble-grau-amb-la-universidade-do-vale-do-itajai-univali-brasil.html) sota els termes i els requisits del qual s'obtindran de manera simultània les següents titulacions:

* Grau en Publicitat i Relacions Públiques, títol oferit per la Facultat de Ciències Econòmiques i Empresarials de la Universitat d'Alacant.
* Bacharel en Publicidade e Propaganda  o Bacharel en Relaçoes Públiques, a triar per l'estudiant depenent de les assignatures cursades en destinació en els títols oferits per la Universidade do Val do Itajaí, UNIVALI (el Brasil).

L'alumnat ha d'estar degudament matriculat en la Universitat d'Alacant en el grau en Publicitat i Relacions Públiques, tant en el moment de la inscripció en el programa de mobilitat com durant l'intercanvi, i haver superat un mínim de 120 crèdits en la convocatòria C4 del curs 2020/21.

Es recomana tenir coneixement bàsic de portuguès, idioma vehicular en la universitat de destinació.

9.2 Doble grau internacional amb University of North Florida (els EUA).

L'objectiu d'aquesta convocatòria és seleccionar dos estudiants del grau en Administració i Direcció d'Empreses (ADE) de la Facultat de Ciències Econòmiques i Empresarials de la Universitat d'Alacant per a realitzar dos cursos acadèmics complets en la [University of North Florida](https://www.unf.edu) (UNF), amb la qual existeix un [conveni de doble grau](https://economicas.ua.es/va/vrim/estudiants-enviats/doble-grau/doble-grau-amb-la-university-of-north-florida-eua.html) sota els termes i els requisits del qual s'obtindran de manera simultània les següents titulacions:

* Grau en Administració i Direcció d'Empreses (ADE), títol oferit per la Facultat de Ciències Econòmiques i Empresarials de la Universitat d'Alacant.
* Major in International Business, títol oferit pel Coggin College of Business de la University of North Florida.

L'alumnat ha d'estar degudament matriculat en la Universitat d'Alacant en el grau en Administració i Direcció d'Empreses (ADE), tant en el moment de la inscripció en el programa de mobilitat com durant l'intercanvi, i haver superat un mínim de 60 crèdits en la convocatòria C4 del curs 2020/21. Per a l'alumnat dels dobles graus de Turisme-ADE (TADE) i Enginyeria informàtica-ADE (I2ADE) es consideraran, únicament, les assignatures corresponents al grau en Administració i Direcció d'Empreses (ADE) i aqueixos 60 crèdits hauran de circumscriure's als dos primers cursos d'aquest grau. L'alumnat seleccionat estudiarà els dos primers cursos en la Universitat d'Alacant i els dos següents en la University of North Florida.

A més, haurà de posseir un nivell mínim B2 d'anglès, que s'acreditarà a través dels següents certificats: TOEFL (Paper-based 500; computer-based 173; internet-based 61), IELTS (5.5 mínim) o Cambridge English Language Assessment (First Certificate) (veure punt 1.c per a més informació).

9.3 Doble grau internacional amb Northwestern State University (els EUA).

L'objectiu d'aquesta convocatòria és seleccionar dos estudiants del grau en Administració i Direcció d'Empreses (ADE) de la Facultat de Ciències Econòmiques i Empresarials per a realitzar un curs acadèmic complet en la [Northwestern State University (els EUA)](https://www.nsula.edu/), amb la qual existeix un [conveni de doble grau](https://economicas.ua.es/va/vrim/estudiants-enviats/doble-grau/la-facultat-d-economiques-llanca-juntament-amb-la-nord-americana-nsu-el-seu-primer-doble-grau-internacional-en-business.html) sota els termes i els requisits del qual s'obtindran de manera simultània les següents titulacions:

* Grau en Administració i Direcció d'Empreses (ADE), títol oferit per la Facultat de Ciències Econòmiques i Empresarials de la Universitat d'Alacant.
* Major in Business Administration, títol oferit per la School of Business de la Northwestern State University.

L'alumnat ha d'estar degudament matriculat en la Universitat d'Alacant en el grau en Administració i Direcció d'Empreses (ADE), tant en el moment de la inscripció en el programa de mobilitat com durant l'intercanvi, i haver superat un mínim de 120 crèdits en la convocatòria C4 del curs 2020/21. Per a l'alumnat dels dobles graus de Turisme-ADE (TADE) i Enginyeria informàtica-ADE (I2ADE) es consideraran, únicament, les assignatures corresponents al grau en Administració i Direcció d'Empreses (ADE).

A més, haurà de posseir un nivell mínim B2 d'anglès, que s'acreditarà a través dels següents certificats: TOEFL (Paper-based 500; computer-based 173; internet-based 61), IELTS (5.5 mínim) o Cambridge English Language Assessment (First Certificate) (veure punt 1.c per a més informació).

10. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós?administratiu davant el jutjat del contenciós?administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós?Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

11. Protecció de dades

De conformitat amb el que disposa la legislació vigent en matèria de protecció de dades, se li comunica que la Universitat d'Alacant tractarà les dades aportades amb la finalitat de gestionar i resoldre la convocatòria de dobles graus internacionals de la Facultat de Ciències Econòmiques i Empresarials.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en la seua sol·licitud de participar en la present convocatòria.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica ([https://seuelectronica.ua.es](https://seuelectronica.ua.es/va/)).

Pot consultar la informació addicional i detallada sobre Protecció de dades, els seus drets i la Política de Privacitat de la Universitat d'Alacant en el següent enllaç: <https://seuelectronica.ua.es/va/privadesa.html>.

Alacant, 1 de febrer de 2022

La rectora,

P.D. de signatura, la vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa Mª Martínez Espinosa





[Carretera Sant Vicent del Raspeig s/n  
03777 Sant Vicent del Raspeig - Alacant  
 Tel. 82 636 0017 - Fax 30 667 0810](https://www.google.es/maps/@88.082497,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12244&trk=tyah&trkInfo=tarId%8G9716123927476%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)